জনপ্রিয় বাংলা ধারাবাহিক ‘এই ছেলেটা ভেলভেলেটা’-র সেটে সকাল থেকেই বেশ সেলিব্রেশনের মেজাজ। এক বছর পূর্ণ হল ধারাবাহিকের। সেই উপলক্ষে একটি কেক-কাটিং সেরিমনির আয়োজন ছিল আজ। কলাকুশলীরা তো ছিলেনই, সঙ্গে উপস্থিত ছিলেন প্রযোজক সংস্থা ম্যাজিক মোমেন্টস-এর কর্ণধার ও ধারাবাহিকের চিত্রনাট্যকার লীনা গঙ্গোপাধ্যায়। 
আরও পড়ুন
গত ১০ বছরে বাংলা সিরিয়াল যে ৫টি জিনিস শেখালো
‘কুসুমদোলা’-ই সেরা কিন্তু কোন কোন স্লটে এগিয়ে জি বাংলা-র ধারাবাহিক
শালুক-আবির অর্থাৎ প্রাপ্তি ও সোমরাজের জুটি এই মুহূর্তে বাংলা টেলিভিশনের সেরা জুটিগুলির অন্যতম। ধারাবাহিকের গল্পে বিনোদনের সমস্ত রকম উপকরণও রয়েছে। সম্প্রতি আরও জমে উঠছে প্লট। শুরু হতে চলেছে আদালত পর্যায়। শালুক-আবির-ঐশ্বর্য-র ত্রিকোণ জটিলতা, শালুকের নিষ্পাপ ইমেজ, আবিরের অসহায়তা ও শৌর্যের ক্রিমিনাল ইনপুট— দর্শকদের বাধ্য করে সন্ধে সাড়ে ছ’টায় জি বাংলায় সুইচ অন করতে।  

ছবি: নিজস্ব চিত্র
বেশ কয়েক সপ্তাহ ধরে ধারাবাহিকের টিআরপি বেশ ভাল। জি বাংলা-র সেরা পাঁচ তালিকায় অনেকদিন ধরেই রয়েছে এই ধারাবাহিক। আরও অনেক টুইস্ট আসতে চলেছে সামনের এপিসোডগুলিতে, এমনই ইঙ্গিত পাওয়া গেল আজ ধারাবাহিকের সেটে। দেখে নিন কেমন হল আজ সেলিব্রেশন, নীচের লিঙ্কে ক্লিক করে—